
OBJAVA ZA MEDIJE
9. kolovoza 2026.


Spriječen sudar vlakova između kolodvora Škrljevo i Meja

Danas u 13.06 sati između kolodvora Škrljevo i Meja (pruga Zagreb – Rijeka), teretni vlak prijevoznika HŽ Cargo prošao je kroz crveno svjetlo na signalnom uređaju u kolodvoru Škrljevo i nije se zaustavio prema predviđenome kako bi pričekao križanje s putničkim vlakom prijevoznika HŽ Putnički prijevoz, koji je dolazio iz smjera Zagreba. Djelatnici HŽ Infrastrukture pravodobno su uočili sigurnosni propust te su, postupajući u skladu sa svim sigurnosnim procedurama, isključili napon u kontaktnoj mreži, nakon čega su se oba vlaka zaustavila na sigurnoj udaljenosti. Željeznički promet trenutačno je u prekidu. 

